CELEX: 52019PC0587
Language: sl
Date: 2019-11-14
Title: Predlog SKLEP SVETA o stališču, ki se v imenu Evropske unije zastopa v skupnem odboru, ustanovljenem s Sporazumom o zračnem prometu med Kanado in Evropsko skupnostjo ter njenimi državami članicami

EVROPSKA KOMISIJA
            Bruselj, 14.11.2019
            COM(2019) 587 final
            Predlog
            SKLEP SVETA
            o stališču, ki se v imenu Evropske unije zastopa v skupnem odboru, ustanovljenem s Sporazumom o zračnem prometu med Kanado in Evropsko skupnostjo ter njenimi državami članicami
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki naj se v imenu Unije zastopa v skupnem odboru, ustanovljenem s Sporazumom o zračnem prometu med Kanado ter Evropsko skupnostjo in njenimi državami članicami (v nadaljnjem besedilu: Sporazum)
                  1
               .
            
            
               2.Ozadje predloga
            
            
               2.1.Sporazum o zračnem prometu med Kanado ter Evropsko skupnostjo in njenimi državami članicami
            
            
               Sporazum je celovit sporazum, ki nadomešča ustrezne določbe obstoječih dvostranskih sporazumov, ki so jih države članice sklenile s Kanado. Sporazum odpravlja vse obstoječe omejitve pravic letalskih prevoznikov Unije in kanadskih letalskih prevoznikov glede opravljanja letov med točkami v Evropski uniji in Kanadi. Sporazum v zvezi s tem odpravlja ovire, ki letalskim prevoznikom Unije onemogočajo koriščenje pravice do ustanavljanja v Uniji, vključno s pravico do nediskriminatornega dostopa do trga, v zvezi z opravljanjem storitev letalskega prevoza v Kanado in iz nje. 
            
            
               Sporazum je začel veljati 16. maja 2019. 
            
            
               2.2.Skupni odbor
            
            
               Skupni odbor se ustanovi v skladu s členom 17 Sporazuma. Njegove glavne naloge so spodbujanje sodelovanja med pogodbenicami in preučitev vseh zadev, povezanih z delovanjem ali izvajanjem tega sporazuma, med drugim: (a) pregled tržnih pogojev, ki vplivajo na letalski prevoz v skladu s tem sporazumom; (b) izmenjava informacij, vključno s svetovanjem glede sprememb nacionalnega prava in politik, ki vplivajo na Sporazum; (c) preučevanje možnih področij za nadaljnji razvoj Sporazuma, vključno s priporočilom za njegove spremembe; (d) priporočanje pogojev, postopkov in sprememb, ki se zahtevajo od novih držav članic, da postanejo pogodbenice tega sporazuma, in (e) razpravljanje o vprašanjih, povezanih z naložbami, lastništvom in nadzorom, ter potrditev, kdaj so izpolnjeni pogoji za postopno uvedbo prometnih pravic, kot je določeno v Prilogi 2 k temu sporazumu. Skupni odbor prav tako razvija sodelovanje in spodbuja izmenjave na strokovni ravni o novih zakonodajnih ali ureditvenih pobudah. 
            
            
               Kadar to izrecno določa Sporazum, skupni odbor sprejme sklepe in vsi sklepi se sprejmejo na podlagi soglasja. Skupni odbor s sklepom sprejme svoj poslovnik. 
            
            
               2.3.Predvideni akt skupnega odbora
            
            
               Skupni odbor na svojem prvem sestanku sprejme sklep v zvezi s sprejetjem poslovnika skupnega odbora (v nadaljnjem besedilu: predvideni akt). 
            
            
               Namen predvidenega akta je v skladu s členom 17(8) Sporazuma sprejeti poslovnik, na katerem temelji delovanje skupnega odbora, da se omogoči izvajanje Sporazuma.
            
            
               3.Stališče, ki se zastopa v imenu Unije
            
            
               Cilj stališča, ki se zastopa v imenu Unije, bi moralo biti sprejetje poslovnika skupnega odbora Kanada–EU. Stališče bi moralo temeljiti na osnutku sklepa skupnega odbora.
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
         
         
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“.
            
            
               4.1.2.Uporaba v obravnavanem primeru
            
            
               Skupni odbor je organ, ustanovljen s sporazumom, in sicer s Sporazumom o zračnem prometu med Kanado ter Evropsko skupnostjo in njenimi državami članicami.
            
            
               Akt, k sprejetju katerega je pozvan skupni odbor, je akt s pravnim učinkom, saj pogodbenicam nalaga obveznosti na podlagi mednarodnega prava. 
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Glede na to je postopkovna pravna podlaga za predlagani sklep člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na zračni promet.
            
            
               Materialna pravna podlaga za predlagani sklep je zato člen 100(2) PDEU.
            
            
               4.3.Zaključek
            
            
               Pravna podlaga predlaganega sklepa bi moral biti člen 100(2) PDEU v povezavi s členom 218(9) PDEU.
            
            
               5.Objava predvidenega akta
            
            
               Ker bo z aktom Skupnega odbora določen njegov poslovnik, je primerno, da se ga po sprejetju objavi v Uradnem listu Evropske unije.
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v skupnem odboru, ustanovljenem s Sporazumom o zračnem prometu med Kanado in Evropsko skupnostjo ter njenimi državami članicami
            
            
               SVET EVROPSKE UNIJE JE –
            
         
         
            
               ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Unija je Sporazum o zračnem prometu med Kanado in Evropsko skupnostjo ter njenimi državami članicami (v nadaljnjem besedilu: Sporazum) sklenila s Sklepom Sveta (EU) 2019/702
                  2
               , veljati pa je začel 16. maja 2019. 
            
            
               (2)S členom 17 Sporazuma se ustanovi skupni odbor, da se zagotovi ustrezno delovanje in izvajanje Sporazuma.
            
            
               (3)Člen 17(8) Sporazuma določa, da skupni odbor sprejme svoj poslovnik.
            
            
               (4)Da se zagotovi učinkovito izvajanje Sporazuma, bi bilo treba poslovnik skupnega odbora sprejeti.
            
            
               (5)Stališče Unije v okviru skupnega odbora bi zato moralo temeljiti na priloženem osnutku sklepa skupnega odbora –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa na prvem sestanku skupnega odbora, ustanovljenega s členom 17 Sporazuma o zračnem prometu med Kanado ter Evropsko skupnostjo in njenimi državami članicami v zvezi s sprejetjem poslovnika skupnega odbora, temelji na osnutku sklepa skupnega odbora, ki je priložen temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sklep Sveta (EU) 2019/702 z dne 15. aprila 2019 o sklenitvi, v imenu Unije, Sporazuma o zračnem prometu med Evropsko skupnostjo in njenimi državami članicami na eni strani ter Kanado na drugi. UL L 120, 8.5.2019, str. 1.
               
               
                  
                     (2)
                  
                        UL L 120, 8.5.2019, str. 1.
               
            
      
    ---documentbreak--- 
      
         
               EVROPSKA KOMISIJA
            Bruselj, 14.11.2019
            COM(2019) 587 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v skupnem odboru, ustanovljenem s Sporazumom o zračnem prometu med Kanado in Evropsko skupnostjo ter njenimi državami članicami
            
               
         
         
            
               PRILOGA 
            
            
               Osnutek
            
            
               Sklep št. 1/2019 Skupnega odbora Kanade in EU, ustanovljenega na podlagi Sporazuma o zračnem prometu med Kanado ter Evropsko skupnostjo in njenimi državami članicami
            
            
               z dne [datum]
            
            
               o sprejetju poslovnika
            
            
            
               SKUPNI ODBOR KANADE IN EU JE –
            
            
               ob upoštevanju Sporazuma o zračnem prometu med Kanado ter Evropsko skupnostjo in njenimi državami članicami (v nadaljnjem besedilu: Sporazum) in zlasti člena 17 Sporazuma –
            
            
               SKLENIL:
            
            
            
               Edini člen
            
            
               Sprejme se poslovnik skupnega odbora, ki je priložen temu sklepu.
            
            
               V Bruslju,       
            
            
            
               Za skupni odbor 
            
            
               Vodja delegacije Evropske unije
            
            
               [ime in priimek]
            
            
            
               Vodja kanadske delegacije
            
         
         
            
               [ime in priimek]
            
            
                  
                     
                     
                     
            
            
               Poslovnik
            
            
            
               SKUPNI ODBOR JE –
            
            
               ob upoštevanju Sporazuma o zračnem prometu med Kanado ter Evropsko skupnostjo in njenimi državami članicami (v nadaljnjem besedilu: Sporazum) in zlasti člena 17 Sporazuma –
            
            
            
               SPREJEL NASLEDNJI POSLOVNIK: 
            
            
            
               Člen 1
            
            
               Vodje delegacij
            
            
               1.
                     Skupni odbor sestavljajo predstavniki/-ce pogodbenic. 
            
            
               2.
                     Skupnemu odboru sopredsedujejo vodje delegacij pogodbenic. 
            
            
            
               Člen 2
            
            
               Sestanki
            
            
               1.
                     Skupni odbor se sestane vsaj enkrat letno, pri čemer pogodbenice sestanke gostijo izmenično. Vsaka pogodbenica lahko poleg tega zahteva sklic sestanka skupnega odbora v skladu s členom 17(3) Sporazuma. 
            
            
               2.
                     Sestanki skupnega odbora lahko potekajo v obliki sestankov s fizično prisotnostjo ali z drugimi sredstvi (s konferenčnimi klici ali videokonferencami).
            
            
            
               Člen 3
            
         
         
            
               Delegacije
            
            
               1.
                     Pred sestankom se vodje delegacij medsebojno obvestijo o predvideni sestavi svojih delegacij za navedeni sestanek.
            
            
               2.
                     Predstavniki/-ce zainteresiranih strani v sektorju zračnega prevoza so lahko vabljeni na sestanke kot opazovalci/-ke, če se skupni odbor s tem strinja.
            
            
               3.
                     Skupni odbor se lahko dogovori, da na sestanke povabi druge zainteresirane stranke ali strokovnjake/-inje, da zagotovijo informacije o konkretnih zadevah.
            
            
            
               Člen 4
            
            
               Sekretariat
            
            
               Uradnik Evropske komisije in uradnik kanadske vlade skupaj opravljata funkcijo sekretarjev Skupnega odbora.
            
            
            
               Člen 5
            
            
               Dnevni red sestankov
            
            
               1.
                     Vodje delegacij se skupaj dogovorijo o začasnem dnevnem redu vsakega sestanka. Ta začasni dnevni red mora biti v čim večji meri določen najpozneje 15 dni pred datumom sestanka, da bi se olajšalo njegovo pošiljanje članom/-icam vsake delegacije in posvetovanje z njimi.
            
            
               2.
                     Skupni odbor sprejme dnevni red na začetku vsakega sestanka.  Za uvrstitev točke, ki ni na začasnem dnevnem redu, na dnevni red je potrebno soglasje skupnega odbora.
            
            
               3.
                     Vodje delegacij lahko skrajšajo rok iz odstavka 1, da se upošteva nujnost posamezne zadeve.
            
            
            
               Člen 6
            
            
               Zapisnik sestanka
            
            
               1.
                     Osnutek zapisnika vsakega sestanka skupnega odbora se pripravi ob koncu vsakega sestanka. V njem so navedene obravnavane točke in vsi sprejeti skupni sklepi, vključno s kakršnimi koli sprejetimi priporočili in sklepi. 
            
            
               2.
                     Vodje delegacij pisno potrdijo zapisnik sestanka v 30 dneh od datuma sestanka ali katerega koli drugega datuma, ki ga določijo pogodbenice Sporazuma.
            
            
               3.
                     Vodje delegacij po potrditvi podpišejo zapisnik sestanka in vsaka od pogodbenic prejme en izvirnik. Pogodbenice lahko sklenejo, da to zahtevo izpolnijo s podpisom in izmenjavo elektronskih izvodov.
            
         
         
            
               4.
                     Razen če je dogovorjeno drugače, sestanki skupnega odbora niso javni.  Zapisnik sestanka in morebitna opravljena korespondenca sta javna, razen če ena od pogodbenic zahteva drugače. Po potrebi se lahko skupni odbor dogovori, da priporoči izdajo skupnega sporočila za medije.
            
            
            
               Člen 7
            
            
               Pisni postopek
            
            
               Kadar je to potrebno in ustrezno utemeljeno, se sklepi in priporočila skupnega odbora lahko sprejmejo po pisnem postopku. V ta namen vodje delegacij izmenjajo osnutek ukrepov, za katere je bilo zaprošeno mnenje skupnega odbora, ki se nato lahko potrdijo z izmenjavo pisem. 
            
            
            
               Člen 8
            
            
               Posvetovanja
            
            
               1.
                     Skupni odbor sprejema sklepe in oblikuje priporočila na podlagi soglasja. 
            
            
               2.
                     Sklepi in priporočila skupnega odbora se naslovijo „sklep“ ali „priporočilo“, naslovu pa sledi zaporedna številka, datum sprejetja in opis vsebine.
            
            
               3.
                     Vodje delegacij podpišejo sklepe in priporočila skupnega odbora ter jih priložijo zapisniku.
            
            
               4.
                     Pogodbenice vse sklepe skupnega odbora izvajajo v skladu s svojimi notranjimi postopki.
            
            
            
               Člen 9
            
            
               Delovne skupine
            
            
               1.
                     Skupni odbor se lahko dogovori o ustanovitvi delovne skupine za preučitev konkretnih zadev, pomembnih za ta sporazum. Skupni odbor odobri mandat delovne skupine, ki se navede v ustreznem zapisniku sestanka.
            
            
               2.
                     Skupni odbor določi članstvo delovnih skupin.
            
            
               3.
                     Delovne skupine poročajo skupnemu odboru.  Ne morejo sprejemati sklepov, lahko pa skupnemu odboru dajejo priporočila.
            
            
               4.
                     Skupni odbor se lahko kadar koli dogovori o razpustitvi katere koli od delovnih skupin, ji spremeni mandat ali ustanovi nove delovne skupine, ki mu pomagajo pri izpolnjevanju njegovih dolžnosti.
            
            
         
         
            
               Člen 10
            
            
               Stroški
            
            
               1.
                     Člani/-ice vsake delegacije krijejo svoje stroške, povezane s sodelovanjem na sestanku ali v delovni skupini.
            
            
               2.
                     Vse druge stroške, povezane z materialno organizacijo zasedanj, krije pogodbenica, ki gosti sestanek.
            
            
            
            
               Člen11
            
            
               Spremembe poslovnika
            
            
               Skupni odbor lahko ta poslovnik kadar koli spremeni s sklepom, sprejetim v skladu s členom 8.